[{"text_idx": "#000000", "text": "UEA nuligos la c\u0302i-jaran Universalan Kongreson"}, {"text_idx": "#000001", "text": "La Universala Kongreso ne povos okazi en Kanado en 2020. Anstatau\u0306e g\u0302i eble estos s\u0302ovita al 2022. Tion komunikas la estraro de UEA en mesag\u0302o sendita al la komitatanoj."}, {"text_idx": "#000002", "text": "Al la g\u0302enerala publiko la estraro de UEA donas iom malpli detalajn informojn ol al la komitato. En gazetara komuniko, nun legebla ankau\u0306 en la retejo de UEA, la estraro atentigas, ke Kanado malpermesis enveturon el c\u0302iuj landoj krom Usono g\u0302is la fino de junio, kaj nun malfacilas antau\u0306vidi kiam eksterlandanoj denove rajtos viziti Kanadon."}, {"text_idx": "#000003", "text": "Aldone evidentas, ke \u201cla medicinaj, ekonomiaj kaj aliaj implicoj povas dau\u0306ri longe post la estingig\u0302o de la epidemio\u201d, la estraro skribas. \u201cSekve, la Estraro, konsulte kun la LKK, la kongresa fako kaj la instancoj en Kanado, planas prokraston de la UK en Montrealo\u201d, la komuniko tekstas."}, {"text_idx": "#000005", "text": "En mesag\u0302o sendita al la komitatanoj la estraro tamen jam klare indikas, ke la kongreso ne okazos en Montrealo c\u0302i-jare:"}, {"text_idx": "#000006", "text": "Pro la malpermeso eniri Kanadon, kiel klarigite en la tuj sendota Gazetara Komuniko n-ro 861, la UK ne povos okazi en Montrealo en 2020. La Estraro konsulte kun la LKK, la kongresa fako kaj la instancoj en Kanado, planas g\u0302in prokrasti, prefere al 2022."}, {"text_idx": "#000008", "text": "Se la kongreso estus formale nuligita, UEA lau\u0306 la kondic\u0302oj skribitaj sur la alig\u0302ilo ne devus repagi la kotizojn. Se aliflanke la kongreso estos s\u0302ovita al alia dato au\u0306 jaro, supozeble jam pagitaj kotizoj plu validos je tiu posta dato."}, {"text_idx": "#000010", "text": "La detaloj de tiu pritrakto ne aperas en la nuna GK. La nuna propono estas, ke la kotizo por Montrealo validos por UK 2021 au\u0306 2022. Por tre ag\u0302aj membroj, eblos alia arang\u0302o lau\u0306 individua trakto."}, {"text_idx": "#000011", "text": "J\u0302enja Amis, la sekretario de la Montreala LKK, opinias ke la plano prokrasti la Montrealan kongreson estas sag\u0302a kaj prudenta:"}, {"text_idx": "#000012", "text": "\u2013 La situacio estas serioza en Kanado kaj tutmonde, kaj ni ne scias, post kiom da monatoj la vivo revenos al la normalo. Por mi, kaj c\u0302iuj ni en la LKK, plej gravas ke la sano de la kongresanoj kaj de c\u0302iuj homoj en Kanado ne estu endang\u0302erigita pro la kongreso. Kompreneble, ni faris jam enorman laboron por sukcesigi la UK-on, ni laboras jam de longa tempo kaj ni pretas dau\u0306rigi la laboron, por ke nia Montreala kongreso okazu, nur en alia jaro!"}, {"text_idx": "#000013", "text": "Anstatau\u0306 la Universala Kongreso UEA lau\u0306 la gazetara komuniko \u201dkonsideras organizi virtualan eventon, kiu konservos plurajn elementojn de la tradicia UK kaj estos amase disvastigita rete al la tuta mondo\u201d."}, {"text_idx": "#000014", "text": "La sorto de la c\u0302i-jara IJK ankorau\u0306 ne estas decidita. Post sabata retkunsido g\u0302ia LKK komunikis, ke oni \u201datendas g\u0302isdatigojn de registaroj\u201d kaj ke fina decido estos anoncita la 25-an de aprilo. Oni konsilas antau\u0306 tiu dato ne rezervi vojag\u0302ojn."}, {"text_idx": "#000017", "text": "Komence de Auxguston, evidente eblos eniri Kanadon. Kaj la UK estos okazajxo por gxui vivon denove. Nuligu gxin estus malbona decidon."}, {"text_idx": "#000022", "text": "Mi mem sxparis monon dum unu jaro por acxeti aviadilbiletojn kiuj ne estos repagitaj al mi. Do mi iros en Kanado tiusomere, kaj malcertas cxu mi partoprenos en venonta UK en tiu lando."}, {"text_idx": "#000029", "text": "Nek vi estas pli fidinda profeto. Resume: la Olimpikaj Ludoj kaj la Eu\u0306ropa futbalc\u0302ampionumo prokrastitaj kun enormaj financaj konsekvencoj, sed la UK nepre okazu c\u0302ar vi ac\u0302etis flugbileton sen nuligoasekuro malgrau\u0306 la rekomendoj de UEA (el la Dua Bulteno: \u201cBv. nepre akiri vojag\u0302\u00adan asekuron\u201d. Nu, vi havas sufic\u0302e fortan argumenton, vi vers\u0302ajne facile konvinkos la Estraron de UEA ne nuligi."}, {"text_idx": "#000031", "text": "Afriko kaj Latinameriko ne estas ankoraux, felic\u0302e, tus\u0302itaj de la pandemio. Sed bedauxrinde okazos. Ja ne la pandemio ne estas finig\u0302onta. G\u0302i finig\u0302os vere tiam, kiam oni trovos vakcinon. Do post almenaux unu jaro."}, {"text_idx": "#000036", "text": "Se iu ne log\u0302as en Usono au\u0306 Kanado, estus tre multekosta kaj malfacila vojag\u0302i alimaniere."}, {"text_idx": "#000037", "text": "Tial mi ekz-e ne vojag\u0302is al IJK 1992 en Montrealo (mi konsideretis), sed partoprenis IJK-on nur kvar jarojn poste, c\u0302ar en tiu jaro g\u0302i okazis en multe pli proksima loko. Simile pri UK. Mi ne povis vojag\u0302i al UK en Seulo au\u0306 Tampereo, sed al la sekva en Prago. La sekvan en Adelaido mi ellasis kaj s\u0302paris por la sekva en Montpeliero."}, {"text_idx": "#000038", "text": "Hodiau\u0306 oni anoncis, ke la kebeka registaro petis la nuligon de c\u0302iuj kulturaj arang\u0302oj kaj festivaloj g\u0302is la fino de au\u0306gusto. Do, ec\u0302 se tiam eblos eniri Kanadon, vi tamen ne povus iri al UK."}, {"text_idx": "#000039", "text": "Mi esperas ke c\u0302i-somere ni vidos amason da novaj formoj de renkontig\u0302oj. Mi ne havas la eblon viziti UK-on, sed mi tre s\u0302atus partopreni en virtualan kongreson."}]